paragraph_text: Glazba, ples i sportska natjecanja veoma su omiljeni među njima. Posebno su omiljena natjecanja s konjima, a najveći festival naadam ili  'eriyn gurvan nadaam'  održava se u mjesecu srpnju. Tada se priređuju natjecanja u streličarstvu, konjskim utrkama i veoma popularnom wrestlingu (hrvanju) u kojemu borci nose tradicionalne čizme-gutul, kratke gaćice-shuudag i veste-zodog.